b'\n_START_ARTICLE_\nKvindeliv\n_START_SECTION_\nHandling\n_START_PARAGRAPH_\n\xc2\xbbKvindeliv\xc2\xab\xc2\xa0f\xc3\xb8lger tre enlige m\xc3\xb8dre i et socialt boligbyggeri i en forstad til \xc3\x85rhus. Tre kvinder, der af lyst s\xc3\xa5vel som n\xc3\xb8d, lever et liv (n\xc3\xa6sten) uden m\xc3\xa6nd. Instrukt\xc3\xb8ren udfordrer danske fordomme om enlige m\xc3\xb8dre ved at tegne et portr\xc3\xa6t af tre selvst\xc3\xa6ndige kvinder, der ikke har dr\xc3\xb8mt om tilv\xc3\xa6relsen som enlig mor, men alligevel s\xc3\xa6tter pris p\xc3\xa5 den frihed og selvst\xc3\xa6ndighed, de har. Instrukt\xc3\xb8ren har fulgt Gitte p\xc3\xa5 40, Marie p\xc3\xa5 22 og Christina p\xc3\xa5 26 \xc3\xa5r gennem et \xc3\xa5r. Hverdagen er ikke altid let, ej heller k\xc3\xa6rligheden. Men dagene g\xc3\xa5r, og b\xc3\xb8rnene ser ud til at trives. Og r\xc3\xa5styrke, dr\xc3\xb8mme og l\xc3\xa6ngsler er der masser af.'